QORTI TAL-APPELL IMĦALLFIN S.T.O. PRIM IMĦALLEF SILVIO CAMILLERI ONOR. IMĦALLEF GIANNINO CARUANA DEMAJO ONOR. Seduta ta' nhar il-Ġimgħa 30 ta' Ottubru 2015 Numru Rikors maħluf numru 576/2009 RCP Mediterranea Distribuzione s.r.l. soċjetà estera reġistrata l-Italja bin-numru 02155040807 v. Jovan Bezzina Francalanza u Unitrade Limited C9456 Dan huwa provvediment fuq ir-rikors magħmul mill-konvenuti appellanti fid-29 ta' Diċembru 2014 biex il-qorti tordna s- soprassessjoni tas-smigħ ta' dan l-appell sakemm ikun hemm deċiżjoni finali f'kawża oħra jew, jekk ma tintlaqax din it-talba, biex il-qorti "tieħu konjizjoni formali" tal-atti tal-kawża l-oħra. soċjetà attriċi wieġbet għal dan ir-rikors fis-16 ta' Frar 2015. fatti relevanti huma dawn: F'din il-kawża tallum is-soċjetà attriċi qiegħda titlob il-ħlas ta' kumpens jew danni talli l-konvenuti bi ksur tal-liġi żammewha milli tieħu merkanzija proprjetà tagħha minn pussess ta' terza persuna – is-soċjetà Ifix Trade Limited [Ifix] – li ma hijiex parti f'din il-kawża. Il-konvenuti ressqu l-eċċezzjoni fost oħrajn illi l- merkanzija ma hijiex proprjetà tal-attriċi iżda proprjetà ta' Ifix. Bis-sentenza tat-30 ta' Marzu 2011 li minnha sar dan l-appell l- ewwel qorti iddeċidiet inter alia illi għalkemm il-merkanzija kienet ġiet konsenjata mill-attriċi lil Ifix il-konsenja ma saritx b'titolu ta' bejgħ iżda on consignment basis u għalhekk il-proprjetà ma għaddietx lil Ifix iżda baqgħet tal-attriċi. Ifix illum għaddejja minn proċeduri ta' stralċ. L-attriċi mbagħad fetħet fl-ismijiet bħala stralċjarju ta' Ifix Trade Limited (rikors maħluf numru 443/2011), u talbet inter alia illi l-qorti tiddikjara illi s-sentenza tat- 30 ta' Marzu 2011 fil-kawża tallum: "għandha tiġi rikonoxxuta b'mod formali fil-proċeduri tal-istralċ tal-kumpannija Ifix Trade Limited in kwantu dik il-parti tas- sentenza fejn ġie deċiż illi l-merkanzija in kwistjoni għaddiet għand Ifix taħt konsenja u għalhekk tappartjeni lil Mediterranea." L-attriċi topponi għat-talba għas-soprasessjoni għax tgħid illi: "Id-deċiżjoni preżentament mistennija f'dawn il-proċeduri mill- Qorti taI-Appell mhix dipendenti mid-deċiżjoni taI-imsemmija kawża taċ-ċitazzjoni [recte, rikors maħluf] 443/11. Anzi bil- maqlub, id-deċiżjoni fiċ-ċitazzjoni 443/11 għanda tieħu konjizjoni tad-deċiżjoni definitiva u finali f'dawn il-proċeduri. … … ..." Prima facie jidher illi l-attriċi għandha raġun: jekk fil-kawża l- oħra l-qorti hija mitluba tagħraf formalment is-sentenza fil-kawża tallum (ħaġa li ma tistax issir ipso iure għax il-partijiet ma humiex l-istess u s-sentenza torbot biss inter partes) aktar jagħmel sens illi l-kawża l-oħra tistenna sakemm id-deċiżjoni fil-kawża tallum issir finali milli li l-kawża tallum tistenna d-deċiżjoni fil-kawża l- oħra. Is-sitwazzjoni iżda ma hijiex daqshekk sempliċi. fil-kawża tallum l-eżitu jiddependi fuq jekk il-merkanzija baqgħetx proprjetà tal-attriċi jew saritx proprjetà ta' Ifix, u deċiżjoni dwar hekk ma tistax strettament tingħata f'din il-kawża li fiha Ifix ma hijiex parti għax il-proprjetà hija dritt in re u deċiżjoni dwarha ma tistax tingħata jekk mhux fi proċeduri fejn huma parti kemm il- pussessur u kemm ir-rivendikant. Id-deċiżjoni se mai għandha tingħata fil-proċeduri ta' stralċ, fejn hija parti kemm Ifix bħala s- soċjetà stralċjata u kif ukoll il-partijiet fil-kawża tallum bħala kredituri, u fejn għall-għanijiet tal-istralċ ikun meħtieġ illi ssir likwidazzjoni tal-assi tas-soċjetà stralċjata. Sewwa jgħidu għalhekk il-konvenuti rikorrenti illi d-deċiżjoni fil- kawża tallum għandha tistenna deċiżjoni finali dwar il-proprjetà tal-merkanzija fi proċeduri li jorbtu lill-partijiet kollha interessati, iżda dawk il-proċeduri ma humiex dawk mibdija bir-rikors maħluf numru 443/2011 iżda l-proċeduri ta' stralċ ta' Ifix. Għalkemm it-talba ma saritx għall-waqfien tal-proċeduri sakemm jintemmu l-proċeduri tal-istralċ, il-qorti għandha s-setgħa tordna wkoll sua sponte l-waqfien tal-proċeduri meta dan ikun xieraq jew meħtieġ bħal fil-każ tallum. Għalhekk tipprovdi billi tordna illi jieqaf is-smigħ ta' dan l-appell sakemm fil-proċeduri ta' stralċ ta' Ifix ikun hemm deċiżjoni finali dwar jekk il-merkanzija li dwarha saret il-kawża tallum hijiex tas-soċjetà attriċi jew hijiex ta' Tas-Sliema. Dwar l-ispejjeż ta' dan l-episodju jkun hemm deċiżjoni fis- Giannino Hayman Manicolo Gits Agius Noel Cacciatore Gits Agius